b"\n_START_ARTICLE_\nFormula 1 - sezona 1969.\n_START_SECTION_\nKyalami\n_START_PARAGRAPH_\nVN Ju\xc5\xbene Afrike (III Grand Prix of South Africa) ugostila je Formulu 1 na stazi Kyalami 1. o\xc5\xbeujka. Za razliku od prija\xc5\xa1njih godina kada se ova utrka vozila dva dana prije Stare godine ili na samu Novu godinu, FIA je ove sezone odlu\xc4\x8dila premjestiti utrku u tre\xc4\x87i mjesec, tako da su mom\xc4\x8dadi imale vi\xc5\xa1e vremena tijekom zime za razvijanje novih bolida za predstoje\xc4\x87u sezonu. Osim regularnih Lotusovih voza\xc4\x8da, tre\xc4\x87i voza\xc4\x8d bio je Mario Andretti. John Love je bio jo\xc5\xa1 jedan voza\xc4\x8d u Lotusovom bolidu za mom\xc4\x8dad Team Gunston, koji je svoj bolid pone\xc5\xa1to modificirao pa je imao pomi\xc4\x8dno prednje i stra\xc5\xbenje krilo vlastite izrade. Njegov mom\xc4\x8dadski kolega Sam Tingle je koristio pro\xc5\xa1logodi\xc5\xa1nji Brabham BT24 bolid. Lokalni voza\xc4\x8d Basil von Rooyen je koristio pro\xc5\xa1logodi\xc5\xa1nji McLarenov M7 model s velikim stra\xc5\xbenjim aero krilom i South African Airways reklamom na njemu, dok je njegov sunarodnjak Peter de Klerk imao na raspolaganju pro\xc5\xa1logodi\xc5\xa1nji Brabham BT20, koji je uz Tingleov bolid bio jedini na utrci koji nije imao aerodinami\xc4\x8dka krila._NEWLINE_Kvalifikacije_NEWLINE_Treninzi i kvalifikacije odr\xc5\xbeavali su se tri dana, od srijede do petka u terminu od 14.30 sati do 17.30 sati. Jackie Stewart je bio vrlo brz u starijem Matra MS10 modelu te je na kraju bio \xc4\x8detvrti najbr\xc5\xbei u kvalifikacijama, dok je u novom MS80 odvezao tek nekoliko krugova. Denny Hulme je u srijedu bio najbr\xc5\xbei s vremenom 1:20.3 prije nego \xc5\xa1to je ostao bez \xc4\x8detvrte brzine, \xc5\xa1to je na kraju bio dovoljno za tre\xc4\x87e mjesto u kvalifikacijama. Hulmeov mom\xc4\x8dadski kolega Bruce McLaren je imao problema s pumpom za vodu. Van Rooyen je s vremenom 1:21.8 bio najbr\xc5\xbei od privatnih sudionika, te je izborio deveto mjesto u kvalifikacijama. Jo Siffert je imao problema s motorom, te su njegovi mehani\xc4\x8dari proveli cijeli \xc4\x8detvrtak u rje\xc5\xa1avanju problema. Na bolidu Grahama Hilla se pokvario mehanizam koji je pomicao krilo, dok je na bolidima Jochena Rindta i Andrettija do\xc5\xa1lo do pucanja nosa\xc4\x8da stra\xc5\xbenjeg krila. Budu\xc4\x87i da mom\xc4\x8dad Lotus nije imala zamjenske nosa\xc4\x8de, uzeli su ih s Lotusovih bolida mom\xc4\x8dadi Rob Walker Racing Team. Rindt je na kraju odvezao drugo, a Andretti \xc5\xa1esto vrijeme kvalifikacija. U posljednjim minutama u \xc4\x8detvrtak, Jack Brabham je odvozio vrijeme 1:20.0 koje se na kraju pokazalo kao najbr\xc5\xbee u kvalifikacijama. Na Ferrarijevom bolid je pukla pumpa za gorivo, a nakon zamjene Chris Amon je odvezao peto vrijeme kvalifikacija, pola sekunde sporije od Brabhama. Naknadno je postavljen i novi motor u Ferrarijevom bolidu, jer je kod starog do\xc5\xa1lo do gubitka snage. U petak su voza\xc4\x8di vozili pola sata prije nego je po\xc4\x8dela padati ki\xc5\xa1a. BRM-ovi bolidi su imali niz problema tijekom \xc4\x8ditavih kvalifikacija. John Surtees je koristio dva bolida, a njegovo vrijeme je bilo poni\xc5\xa1teno zato \xc5\xa1to suci nisu bili informirani o Surteesovom kori\xc5\xa1tenju zamjenskog bolida, pa je Englez startao posljednji._NEWLINE_Utrka_NEWLINE_Iako su se u subotu na dan utrke oblaci nadvili nad stazom, ki\xc5\xa1e nije bilo. Utrka je startala u 15:00, a Brabham je iza\xc5\xa1ao iz prvog zavoja kao vode\xc4\x87i. No Stewart je startao jo\xc5\xa1 bolje s 4. mjesta te je nakon drugog zavoja bio prvi voza\xc4\x8d u utrci. U prvim krugovima utrke, Stewart je bio br\xc5\xbei od ostalih otprilike sekundu, a poredak nakon petog kruga je bio: Stewart, Brabham, Rindt, Hill, Hulme, McLaren. Upravo u tom krugu dolazi do puknu\xc4\x87a stra\xc5\xbenjeg krila na Brabhamovom bolid, te Australac odlazi u boks na skidanje oba aerodinami\xc4\x8dka krila i vra\xc4\x87a se na stazu na posljednjem 18. mjestu. Andretti je sa \xc5\xa1estog mjesta na startu pao na deseto, ali je nakon toga po\xc4\x8deo napredovati, te je u devetom krugu pretekao McLarena na petom mjestu, a krug prije toga, Hill je pre\xc5\xa1ao Rindta. Nakon desetog kruga Stewart je bio i dalje vode\xc4\x87i, dok se Hill nalazio na drugom mjestu s pet sekundi zaostatka. Rindt je bio tre\xc4\x87i s dvije sekunde iza Hilla, dok se na \xc4\x8detvrtom mjestu nalazio Hulme. Dva kruga nakon, van Rooyen je bio prvi voza\xc4\x8d koji je odustao zbog kvara na ko\xc4\x8dnicama. U istom krugu je Hulme pretekao Rindta, koji je nakon toga po\xc4\x8deo gubiti pozicije, da _NEWLINE_bi na kraju odustao zbog kvara pumpe goriva. Jacky Ickx je imao lo\xc5\xa1 vikend. Nakon \xc5\xa1to je u kvalifikacijama bio sporiji od mom\xc4\x8dadskog kolege Brabhama 3,1 sekundu, utrku je startao s 13. mjesta. Nakon starta je po\xc4\x8deo napredovati kroz poredak, te se u 20. krugu nalazio na 9. mjestu. No u tom krugu su ga zadesili isti problemi s krilom kao i Brabhama, te je i on oti\xc5\xa1ao u boks kako bi maknuo krila. No nakon \xc5\xa1to su mehani\xc4\x8dari obavili svoj zadatak, motor u_NEWLINE_Ickxovom bolidu se ugasio, a svaki poku\xc5\xa1aj ponovnog paljena nije dao rezultate, te je Ickx bio primoran odustati od utrke. Siffert je nakon lo\xc5\xa1ih kvalifikacija imao odli\xc4\x8dan tempo u utrci, te je u 18. krugu pretekao Hulmea na tre\xc4\x87oj poziciji, ali je tri kruga nakon izgubio mjesto od Andrettija._NEWLINE_U 30. krugu poredak je glasio: Stewart, Hill, Andretti, Siffert, Hulme, McLaren. Krug nakon, Andretti odustaje zbog kvara mjenja\xc4\x8da. U 32. krugu odustaje Brabham, a dva kruga nakon i Amon koji se gotovo cijelu utrku vozio na 8. mjestu. Zbog pregrijavanja motora u 38. i 40. krugu su odustali Surtees i Pedro Rodr\xc3\xadguez. U 52. krugu, Stewart je imao prednost od 18 sekundi ispred drugoplasiranog Hilla. Na tre\xc4\x87em mjestu se vozio Hulme s 29 sekundi zaostatka za Stewartom, dok je zaostatak \xc4\x8detvrtoplasiranog Sifferta iznosio 34 sekunde. S 59 sekundi zaostatka na petom mjestu je bio McLaren, dok je \xc5\xa1esti Jean-Pierre Beltoise bio krug zaostatka za mom\xc4\x8dadskim kolegom. Na sedmom mjestu se nalazio Jackie Oliver. Do kraja utrke koja je trajala 80. krugova, nije bilo izmjena, te je Stewart do\xc5\xa1ao do pobjede na prvoj utrci sezone. Tingle je utrku zavr\xc5\xa1io na osmom mjestu, dok devetoplasirani Peter de Klerk nije bio klasificiran jer je na kraju zaostao 13 krugova. Njihovi bolidi bili su pogonjeni Repcovim V8 trolitrenim motorom, a ovo je bila posljednja utrka u Formuli 1 na kojoj je Repco sudjelovao._NEWLINE_Poredak voza\xc4\x8da nakon utrke: 1. Jackie Stewart 9 bodova, 2. Graham Hill 6 bodova, 3. Denny Hulme 4 boda._NEWLINE_Poredak konstruktora nakon utrke: 1. Matra-Ford 9 bodova, 2. Lotus-Ford 6 bodova, 3. McLaren-Ford 4 boda.\n_START_SECTION_\nMontju\xc3\xafc\n_START_PARAGRAPH_\nVN \xc5\xa0panjolske (XV Gran Premio de Espa\xc3\xb1a) je bila druga utrka Formule 1 koja se odr\xc5\xbeala 4. svibnja na stazi Montju\xc3\xafc u Barceloni. Staza je za automobilisti\xc4\x8dke utrke bila prvi put kori\xc5\xa1tena 1933. No zbog \xc5\xa0panjolskog gra\xc4\x91anskog rata, sva automobilisti\xc4\x8dka doga\xc4\x91anja na stazi su bila prekinuta. Real Automovil de Cataluna je tek 1966. odlu\xc4\x8dio vratiti utrkivanje na ovu stazu. Staza duga\xc4\x8dka 3,8 kilometara, ugostila je utrke Formule 2 1967., dok je sljede\xc4\x87e godine dodana i \xc5\xa1estosatna utrka sportskih automobila. Nakon Pedralbesa 1951. i 1954., te Jarame 1968., Montju\xc3\xafc je bila tre\xc4\x87a staza koja je ugostila Formulu 1. _NEWLINE_Ve\xc4\x87ina mom\xc4\x8dadi je i na ovu utrku do\xc5\xa1la s bolidima iz 1968. Izuzetak je bila mom\xc4\x8dad Kena Tyrrella koja je pristigla s dva ovosezonska Matra MS80 bolida i pro\xc5\xa1logodi\xc5\xa1njim MS10 modelom koji je stavljen u rezervu. Mom\xc4\x8dad Owen Racing Organisation je do\xc5\xa1la sa starijim \xc5\xa1asijama, ali potpuno novim motorima. U starijem bolidu P133 Jackieja Olivera, mjenja\xc4\x8dka kutija Hewland je zamijenjena BRM-ovom. Noviji P138 bolid Johna Surteesa je ostao na BRM-ovoj mjenja\xc4\x8dkoj kutiji. Iako je Surtees preferirao Hewlandovu, ona nije mogla biti smje\xc5\xa1tena u bolid bez modificiranja stra\xc5\xbenjeg dijela \xc5\xa1asije. Nove preinake na bolidu je napravila i mom\xc4\x8dad Motor Racing Developments. Oni su na svom BT26A bolidu tako\xc4\x91er zamijenili Hewlandovu FG mjenja\xc4\x8dku kutiju s boljom DG kutijom istog proizvo\xc4\x91a\xc4\x8da. Ferrari je do\xc5\xa1ao sa samo jednim bolidom Chrisa Amona. Razlog tome le\xc5\xbeao je u \xc4\x8dinjenici da su Ferrarijevi mehani\xc4\x8dari radili na V12 motoru za utrku 24 sata Le Mansa. Amonu je re\xc4\x8deno se broj okretaja Ferrarijevog 255C V12 motora pove\xc4\x87ao na 11,500 o/min, a uo\xc4\x8di utrke kru\xc5\xbeile su glasine da je Ferrarijev motor dostigao Cosworthov DFV po snazi. Denny Hulme je na svom McLarenu M7A dobio nove kota\xc4\x8de, dok je Bruce McLaren koristio novi M7C koji se od M7A bolida razlikovao samo po ne\xc5\xa1to druga\xc4\x8dijoj monokok \xc5\xa1asiji. Na ovoj utrci, prvi nastup u Formuli 1 su zabilje\xc5\xbeili Piers Courage i mom\xc4\x8dad Frank Williams Racing Cars koja je pristigla sa Brabhamovim BT26A bolidom i Cosworthovim DFV V8 motorom._NEWLINE_Kvalifikacije_NEWLINE_Treninzi i kvalifikacije odr\xc5\xbeavali su se u popodnevnom terminu od \xc4\x8detvrtka do subote. Prvog dana Amon je bio najbr\xc5\xbei, odvezav\xc5\xa1i krug za 1 minutu i 27,6 sekundi. Sigurnosni ventil tlaka goriva na bolidu Jackyja Ickx je ostao zaglavljen, pa je Belgijanac odvezao samo jedan krug. Jochen Rindt je udario psa lutalicu, te o\xc5\xa1tetio ovjes. Frank Williams je imao problema s transportom Courageovog bolida koji se pojavio na stazi tek sljede\xc4\x87i dan. Sljede\xc4\x87eg dana Amon je odvezao identi\xc4\x8dno vrijeme kao u \xc4\x8detvrtak, dok je Jack Brabham zahvatio ogradu kraj staze, no bez ve\xc4\x87ih posljedica za bolid. Svih 14 voza\xc4\x8da odvezlo je svoja najbr\xc5\xbea vremena zadnjeg dana u subotu. Borba za najbolju startnu poziciju vodila se izme\xc4\x91u Amona i dva Lotusa. Na Amonovom bolidu je bio postavljen novi motor koji je nosio dodatnih pet konjskih snaga, te je Novozelan\xc4\x91anin ubrzo postavio vrijeme ispod 1 minute i 27 sekundi. Amonovo vrijeme je sru\xc5\xa1io Rindt, koji je odvezao krug za 1 minutu i 26 sekundi, dok je vrijeme Grahama Hilla iznosilo 1 minutu i 26,6 sekundi. Nakon Lotusovih voza\xc4\x8da, Amon je opet iza\xc5\xa1ao na stazu te pobolj\xc5\xa1ao svoje vrijeme na 1 minutu i 26,2 sekunde, a kona\xc4\x8dno najbr\xc5\xbee vrijeme je postavio Rindt - 1 minutu i 25,7 sekundi, pola sekunde br\xc5\xbee od Amona i 0,9 sekundi br\xc5\xbee od mom\xc4\x8dadskog kolege Hilla. _NEWLINE_Na \xc4\x8detvrtom mjestu se smjestio Jackie Stewart u Matri, sa 1,2 sekunde zaostatka za Rindtom, dok je zaostatak petoplasiranog Brabhama iznosio 2,1 sekundi. Ne\xc5\xa1to vremena je izgubio Surtees zbog promjene prijenosnog omjera na bolidu, te je na kraju bio deveti sa 3,2 sekunde zaostatka za Rindtom. Novi bolid Brucea McLarena nije se pokazao osobito brzim. Novozelan\xc4\x91anin je kvalifikacije zavr\xc5\xa1io na pretposljednjem 13. mjestu s 4 sekunde zaostatka za najbr\xc5\xbeim vremenom i 1,1 sekundi zaostatka za mom\xc4\x8dadskim kolegom Hulmeom na 8. mjestu u starijem bolidu._NEWLINE_Utrka_NEWLINE_Vrijeme uo\xc4\x8di utrke bilo je pomalo sparno, a veliki broj \xc5\xa1panjolskih gledatelja se pojavio kako bi gledao utrku. Tek \xc5\xa1to su se bolidi poredali na startno-ciljnoj ravnini prije formacijskog kruga, uo\xc4\x8dena je lokva ulja ispod Oliverovog bolida. Britanac je nakon toga krenuo u boks, prolijevaju\xc4\x87i ulje po stazi. Problemi su se pojavili i na Stewartovom bolidu, kada se njegov motor nije htio upaliti prije po\xc4\x8detka kruga za zagrijavanje. Zbog \xc4\x8di\xc5\xa1\xc4\x87enja ulja na stazi iz Oliverovog bolida, utrka je kasnila otprilike pola sata. Courage je tako\xc4\x91er imao problema sa pokretanjem bolida, tako da je samo 12 bolida startalo utrku._NEWLINE_Rindt je poveo utrku ispred Amona, a sa \xc5\xa1estog mjesta na gridu, Jo Siffert se probio na 3. mjesto. Hill je pao na \xc4\x8detvrtu poziciju, a Stewart je osim Sifferta, izgubio mjesto i od Brabhama te se nakon prvog kruga nalazio na 6. mjestu. U petom krugu, Rindt je imao prednost od 2 sekunde ispred Amona, dok je zaostatak tre\xc4\x87eplasiranog Sifferta za Amonom iznosio 8 sekundi. Na pola sekunde iza Sifferta se nalazio Hill, dok su se 8 sekundi iza Hilla u koloni nalazili Brabham, Stewart i Ickx. U sljede\xc4\x87em krugu, Hill je pretekao Sifferta i zasjeo na 3. mjesto. No samo dva kruga nakon, usljedio je veliki incident. Na spustu prema prvom zavoju, na najbr\xc5\xbeem dijelu staze, uru\xc5\xa1ilo se stra\xc5\xbenje krilo na Hillovu bolidu. Bolid je nekontrolirano udario u za\xc5\xa1titnu ogradu, ali je Hill sre\xc4\x87om pro\xc5\xa1ao bez ozljeda. U desetom krugu, Surtees je oti\xc5\xa1ao u boks jer je njegov motor gubio snagu. U 18. krugu, Courage je odustao zbog pucanja tla\xc4\x8dne zavojne opruge. Dva kruga kasnije, vode\xc4\x87em Rindtu se dogodio sli\xc4\x8dan incident kao i njegovom mom\xc4\x8dadskom kolegi Hillu, samo su sada posljedice bile ozbiljnije. Stra\xc5\xbenje krilo se uru\xc5\xa1ilo, a osim udarca u za\xc5\xa1titnu ogradu pri brzini od 225 km/h, Rindtov bolid udario je i u Hillov bolid koji je stajao napu\xc5\xa1ten uz rub staze, da bi se potom preokrenuo zbog \xc4\x8dega je voza\xc4\x8d ostao zarobljen u uni\xc5\xa1tenom bolidu. U nesre\xc4\x87i je Rindt izgubio svijest, slomio nos te zadobio nekoliko ogrebotina na licu, nakon \xc4\x8dega je preba\xc4\x8den u bolnicu._NEWLINE_Nakon Rindtove nesre\xc4\x87e, poredak u 21. krugu je glasio: 1. Amon, 2. Siffert (+24 sek.), 3. Stewart (+34 sek.), 4. Brabham (+41 sek.), 5. Ickx (+42 sek.), 6. Hulme (+47 sek.). _NEWLINE_U 26. krugu, Hulme odlazi u boks zbog problema sa upravljanjem bolida, a na stazu se vra\xc4\x87a na 9. mjesto iza Pedra Rodr\xc3\xadgueza, te ispred posljednjeg Surteesa. U 31. krugu, do\xc5\xa1lo je do kvara pumpe ulja na Siffertovom bolidu. \xc5\xa0vicarac je odustao od utrke, a u krug osvaja\xc4\x8da bodova je u\xc5\xa1ao Jean-Pierre Beltoise, koji je u kvalifikacijama izborio 12. mjesto sa 3,8 sekundi zaostatka za najbr\xc5\xbeim vremenom. Amon je i dalje vodio utrku sa 44 sekunde prednosti ispred Stewarta, a u istom krugu su bili jo\xc5\xa1 jedino tre\xc4\x87eplasirani Brabham sa zaostatkom od 1 minute i 2 sekunde, te njegov mom\xc4\x8dadski kolega Ickx na 4. mjestu, \xc4\x8diji je zaostatak iznosio 1 minutu i 4 sekunde._NEWLINE_Poredak voza\xc4\x8da nakon utrke: 1. Jackie Stewart 18 bodova, 2. Bruce McLaren 8 bodova, 3. Denny Hulme 7 bodova._NEWLINE_Poredak konstruktora nakon utrke: 1. Matra-Ford 18 bodova, 2. McLaren-Ford 10 bodova, 3. Lotus-Ford 6 bodova.\n_START_SECTION_\nMonaco\n_START_PARAGRAPH_\nVN Monaka (XXVII Grand Prix Automobile de Monaco) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 18 bodova, 2. Graham Hill 15 bodova, 3. Bruce McLaren 10 bodova._NEWLINE_Poredak konstruktora nakon utrke: 1. Matra-Ford 18 bodova, 2. Lotus-Ford 15 bodova, 3. McLaren-Ford 12 bodova.\n_START_SECTION_\nZandvoort\n_START_PARAGRAPH_\nVN Nizozemske (XVII Grote Prijs van Nederland) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 27 bodova, 2. Graham Hill 15 bodova, 3. Jo Siffert 13 bodova._NEWLINE_Poredak konstruktora nakon utrke: 1. Matra-Ford 27 bodova, 2. Lotus-Ford 21 bod, 3. McLaren-Ford 15 bodova.\n_START_SECTION_\nClermont-Ferrand\n_START_PARAGRAPH_\nVN Francuske (LV Grand Prix de France) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 36 bodova, 2. Graham Hill 16 bodova, 3. Jo Siffert 13 bodova._NEWLINE_Poredak konstruktora nakon utrke: 1. Matra-Ford 36 bodova, 2. Lotus-Ford 22 boda, 3. McLaren-Ford 18 bodova.\n_START_SECTION_\nSilverstone\n_START_PARAGRAPH_\nVN Velike Britanije (XXII RAC British Grand Prix) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 45 bodova, 2. Bruce McLaren 17 bodova, 3. Graham Hill 16 bodova._NEWLINE_Poredak konstruktora nakon utrke: 1. Matra-Ford 45 bodova, 2. Lotus-Ford 25 bodova, 3. McLaren-Ford 20 bodova.\n_START_SECTION_\nN\xc3\xbcrburgring\n_START_PARAGRAPH_\nVN Njema\xc4\x8dke (XXXI Grosser Preis von Deutschland) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 51 bod, 2. Jacky Ickx 22 boda, 3. Bruce McLaren 21 bod._NEWLINE_Poredak konstruktora nakon utrke: 1. Matra-Ford 51 bod, 2. Brabham-Ford 28 bodova, 3. Lotus-Ford 28 bodova.\n_START_SECTION_\nMonza\n_START_PARAGRAPH_\nVN Italije (XL Gran Premio d'Italia) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 60 bodova, 2. Bruce McLaren 24 boda, 3. Jacky Ickx 22 boda._NEWLINE_Poredak konstruktora nakon utrke: 1. Matra-Ford 60 bodova, 2. Lotus-Ford 34 boda, 3. Brabham-Ford 30 bodova.\n_START_SECTION_\nMosport Park\n_START_PARAGRAPH_\nVN Kanade (IX Canadian Grand Prix) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 60 bodova, 2. Jacky Ickx 31 bod, 3. Bruce McLaren 26 bodova._NEWLINE_Poredak konstruktora nakon utrke: 1. Matra-Ford 63 boda, 2. Brabham-Ford 39 bodova, 3. Lotus-Ford 38 bodova.\n_START_SECTION_\nWatkins Glen\n_START_PARAGRAPH_\nVN SAD (XII United States Grand Prix) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 60 bodova, 2. Jacky Ickx 31 bod, 3. Bruce McLaren 26 bodova._NEWLINE_Poredak konstruktora nakon utrke: 1. Matra-Ford 63 boda, 2. Lotus-Ford 47 bodova, 3. Brabham-Ford 45 bodova.\n_START_SECTION_\nMexico City\n_START_PARAGRAPH_\nVN Meksika (VIII Gran Premio de Mexico) _NEWLINE_Kvalifikacije_NEWLINE_Utrka_NEWLINE_Poredak voza\xc4\x8da nakon utrke: 1. Jackie Stewart 63 boda, 2. Jacky Ickx 37 bodova, 3. Bruce McLaren 26 bodova._NEWLINE_Poredak konstruktora nakon utrke: 1. Matra-Ford 66 bodova, 2. Brabham-Ford 49 bodova, 3. Lotus-Ford 47 bodova."